***Приложение № 1***

**Т Е Х Н И Ч Е С К А С П Е С И Ф И К А Ц И Я**

**за обществена поръчка по чл. 20, ал. 3 от ЗОП** - **събиране на оферти с обява, с предмет:**

***„Участие в провеждането на конкурси за назначаване на служители в дирекция „Звено за разследване на произшествията във въздушния, водния и железопътния транспорт“ в Министерството на транспорта, информационните технологии и съобщенията”***

1. **Изисквания към участниците в обществена поръчка**

Участниците да имат валидно удостоверение за регистрация, издадено от министъра на труда и социалната политика за извършване на посредническа дейност по наемане на работа в Р България

Конкурсите се провеждат по реда на глава втора на Закона за държавния служител (Закона) и Наредбата за провеждане на конкурсите за държавни служители (Наредбата).

1. **Обхват на обществена поръчка:**

Услугата обхваща следните дейности, които се изпълняват от избраният за изпълнител участник:

1. Попълва приложение № 1 от Наредбата за провеждане на конкурсите за държавни служители, което съдържа информация за конкурсната длъжност, съгласно длъжностна характеристика на ВЪЗЛОЖИТЕЛЯ;
2. На основание длъжностната характеристика и заповедта за стартиране на конкурса издадена от ВЪЗЛОЖИТЕЛЯ, ИЗПЪЛНИТЕЛЯТ изготвя условията за участие в конкурса, които съдържат минималните и специфични изисквания за заемане на съответната длъжност.
3. Съгласно изискванията на Закона и Наредбата ИЗПЪЛНИТЕЛЯТ изготвя обявление за публикуване, в което посочва срок за подаване на заявленията, както и адреса, където ще се подават първоначално документите за кандидатстване – деловодството на ВЪЗЛОЖИТЕЛЯ;
4. Публикува обявлението в избран от него портал за търсене на работа;
5. Изпраща на ВЪЗЛОЖИТЕЛЯ обявлението за публикуване на официалната му интернет страница.
6. В срок от 3 (три) дни след получаване на заявленията на кандидатите от ВЪЗЛОЖИТЕЛЯ по опис, прави анализ на подадените документите, в който отразява съответствието на документите с изискванията в обявлението и го предава, заедно с всички заявления на председателя на конкурсната комисия по опис;
7. Определя 4 (четирима) свои представили за членове на конкурсната комисия\*, в която ще се оценяват кандидатите, като най-малко 2 (двама) от тях трябва да са специалисти в съответната професионална област;
8. Съвместно с определените от ВЪЗЛОЖИТЕЛЯ членове на конкурсната комисия, разглежда заявленията на кандидатите за удостоверяване изпълнението на минималните и специфични изисквания за заемането на длъжността, определени в обявлението;
9. Чрез своите представители ИЗПЪЛНИТЕЛЯТ участва в работата и при вземането на решения на конкурсната комисия.

*\*/Забележка:* Участниците декларират в Техническото предложение за изпълнение на поръчката, че могат да осигурят минимум двама свои представители за участие в конкурсни комисии, специалисти в професионалната област, в която ще се оценяват кандидатите – въздушен, водени железопътен транспорт.

**III. Срок за изпълнение на поръчката** – 3 (три) години след сключване на договор за възлагане на услугата.

**IV. Начин на плащане** – плащането се извършва в български лева по банков път, в срок от 30 (тридесет) дни след приключване на работата на комисията срещу представяне на оригинална фактура и приемо-предавателен протокол за извършените дейности по всеки проведен конкурс.

 Размерът на плащането се определя от обема свършена работа според реално достигнатия етап при провеждане на всеки конкретен конкурс, а именно:

1. При извършени дейности по раздел II, т. 1 – 5, включително, от тази спецификация (няма постъпили документи за участие в конкурс) – 10% от размера на възнаграждението, съгласно ценовото предложение на избрания изпълнител;
2. При извършване на дейности по раздел II, т. 1 – 6, включително, от тази спецификация (постъпилите документи за участие на кандидатите не отговарят на изискуемите условия и конкурса се прекратява) – 20% от размера на възнаграждението, съгласно ценовото предложение на избрания изпълнител;
3. При извършване на дейности по раздел II, т. 1 - 8, включително, от тази спецификация (документите в заявленията на кандидатите не удостоверяват изпълнението на минималните и специфични изисквания за заемането на длъжността и конкурса се прекратява) – 30% от размера на възнаграждението, съгласно ценовото предложение на избрания изпълнител;
4. При извършване на всички дейности по раздел II от тази спецификация (без значение броят на допуснатите кандидати) – пълният размер на възнаграждението, съгласно ценовото предложение на избрания изпълнител.